cyanic-selkie/wikianc huggingface dataset:
Ronalds Reigans
Iekšpolitika
1983. gadā sākās ekonomikas uzplaukums atsevišķās sfērās un ekonomika veiksmīgi atveseļojās visu gadu.
1984. gadā ekonomika jau bija atguvusies un ASV iestājās viens no garākajiem ekonomikas augšupejas periodiem kopš Otrā pasaules kara. Šo izaugsmi sauc par "reiganomiku". Prezidenta Reigana ekonomiskā programma sakņojās pārliecībā, ka valsts uzplauks, ja privātajam ekonomikas sektoram dos brīvu vaļu. Viņš centās ievērojami samazināt nodokļus (par 25% trīs gados), lai veicinātu patēriņa preču pieaugumu, uzkrājumus un investīcijas. Viņa valdība uzskatīja, ka konkurence veicina saimnieciskās dzīves attīstību. Reigans cēla godā tradicionālo liberālo atziņu, saskaņā ar kuru tirgus likumi darbojās bez valsts iejaukšanas. Tomēr bija arī problēmas — milzīgs budžeta deficīts, daudz cilvēku, kas nebija labi kvalificēti, zaudēja darbu.
Dzelzceļa līnija Rīga—Lugaži
Dzelzceļa līnija Rīga—Lugaži—valsts robeža jeb Rīga—Valga ir dzelzceļa līnija Latvijā un Igaunijā. Līnija ir 168 km gara, brauciens no Rīgas līdz Valgai ar dīzeļvilcienu atkarībā no reisa ilgst 2 stundas 55 minūtes vai 2 stundas 33 minūtes (ekspresreiss).
Ronalds Reigans
Iekšpolitika
No 7,4 miljardiem dolāru 1980. gadā deficīts pieauga līdz 22,1 miljardam dolāru 1987. gadā un 1987. gada 19. oktobra biržas krīze lika apšaubīt Reigana ekonomiskās politikas pareizību. Tomēr valsts ātri atguvās un turpinājās ekonomiskā augšupeja, kā piemēru var minēt, ka 1988. gadā bezdarba līmenis samazinājās līdz 5,2 %, kas bija zemākais rādītājs pēdējos 14 gados.
Ārpolitika
Reigana administrācija aktīvi darbojās Centrālamerikā. Nikaragvā cīnījās, sniedzot militāro un humāno atbalstu sandinistu pretiniekiem cīņā pret tiem, kas 1979. gadā bija gāzuši represīvo labējo Somosas režīmu. Viņa laikā ASV arī iebruka Grenādā un bombardēja Lībiju. 1983. gada 23. martā Reigans ierosināja realizēt Stratēģiskās Aizsardzības iniciatīvas (SAI) programmu, pazīstamu arī ar nosaukumu „zvaigžņu kari”, kuras mērķis bija izmantot mūsdienu tehnikas sasniegumus, kā lāzeru un superenerģētiskos lādiņus, aizsardzībai pret Padomju Savienības starpkontinentālām ballistiskajām raķetēm. Šī programma paredzēja, ka tiks radīta jauna pretraķešu aizsardzības sistēma. Reigana administrācija bija spiesta ievērojami palielināt izdevumus aizsardzībai, lai realizētu šo it kā ļoti daudzsološo projektu. 1981. gadā militārajām vajadzībām tērēja 22,6 % no valsts budžeta, savukārt jau 1984. militārajām vajadzībām iztērēja 26,8 % no budžeta līdzekļiem.
Dzelzceļa līnija Rīga—Lugaži
Sakarā ar ārkārtas situācijas izsludināšanu koronavīrusa pandēmijas dēļ no 2020. gada 17. marta līdz 15. maijam Rīgas—Valgas maršruta dīzeļvilcieni kursēja līdz Lugažiem.
Vēsture
Dzelzceļa līnijas Rīga—Pleskava būvniecība tika sākta 1886. gadā un tā tika atklāta 1889. gada 22. jūlijā. Līnijas galastacija bija Aleksandra Vārtu (mūsdienās Zemitānu) stacija. Pirmā pasaules kara laikā 1918. gadā vācu armija līnijas Rīgas—Ieriķu posmu pielāgoja normālplatumam. 1919. gadā kontroli pār līniju pārņēma Dzelzceļu virsvalde, atjaunojot sliežu ceļu 1524 mm platumā. Līdz ar valsts robežas demarkāciju tika noteikts, ka līnijas Valkas jeb Valgas platsliežu stacija atrodas Igaunijas teritorijā. Latvijas teritorijā tuvākā stacija Saule bija 14 km attālumā no robežas. Lai vilcieni varētu pieturēt Latvijas pusē un būtu iespējams pilnvērtīgi veikt ar robežas šķērsošanu saistītās procedūrās, 1920. gadā no sākotnējās Pleskavas — Rīgas dzelzceļa līnijas tika uzbūvēti divi platsliežu atzarojumi (pa vienam, attiecīgi, no Latvijas un Igaunijas puses) uz Valkas—Rūjienas—Pērnavas šaursliežu dzelzceļa līnijas gala staciju. Saistībā ar šo obligāto vilcienu iegriešanos Valkas stacijā, ceļa garums līdz Igaunijai palielinājās par 2 kilometriem. Līnijas kopgarums no Zemitāniem līdz valsts robežai bija 164 kilometri. Otrā pasaules kara gados šai dzelzceļa līnijai bija īpaša nozīme. Tā kalpoja Vācijas armijai kā galvenā Ļeņingradas frontes apgādes artērija. 1980. gados iecirknī Rīga — Sigulda (izņemot posmu Krievupe — Vangaži) pabeidza otrā sliežu ceļa būvi. Divi ceļi uzbūvēti arī stāvākajā līnijas posmā starp Cēsu un Jāņamuižas staciju.
Ronalds Reigans
Ārpolitika
1983. gadā Reigans Padomju Savienību nosauca par „ļaunuma impēriju”. Tik tiešu morālu izaicinājumu nebija iedrošinājies mest neviens no viņa priekštečiem. 1985. gadā sākušās pārmaiņas Padomju Savienībā, kuru rezultātā pie varas nāca Mihails Gorbačovs, kurš paziņoja, ka tiek pasludināta pārbūve un atklātība PSRS, lika mainīt Reigana domas un tas mazināja saspīlējumu, kas valdīja starp abām lielvarām. Līderi bija gatavi sākt sarunas, lai mazinātu saspīlējumu. Pirmā ASV un PSRS līderu tikšanās notika 1985. gada 19. — 20. novembrī Ženēvā. Zināmā mērā par sarunu iniciatoru varēja uzskatīt tā laika Padomju Savienības līderi Mihailu Gorbačovu. Abu lielvalstu un nesamierināmu pretinieku tikšanās ievadīja Aukstā kara beigas. Amerika domāja, ka sāksies jauns konfliktu laikmets, bet pēc Padomju Savienības sabrukuma sākuma sākās strauja attiecību uzlabošanās. 1987. gadā PSRS un ASV parakstīja vienošanos par vidējā un mazā darbības rādiusa raķešu likvidēšanu.
Dzelzceļa līnija Rīga—Lugaži
Stacijas
Šobrīd dzelzceļa līnijā Latvijas teritorijā ir 20 darbojošās stacijas un pieturas punkti. 4 stacijas vai pieturas atrodas Rīgas pilsētā (Rīga — Jugla), 2 — Ropažu novada Garkalnes pagastā, 2 — Siguldas novada Inčukalna pagastā, 1 — Allažu pagastā, 1 — Siguldā, 1 — Cēsu novada Līgatnes pagastā, 3 — Amatas pagadtā, 1 — Cēsīs, 1 — Priekuļu pagastā, 1 — Liepas pagastā, 1 — Valmieras novadāValmierā, 1 — Strenčos, un 1 — Valkas novadā.
No 2019. gada decembra ir slēgta Baltezera, Silciema un Sedas pietura, kā arī pasažieru vilcieni vairs nepietur Bāles, Brenguļu un Saules stacijās, bet Melturu pieturā samazināts pieturošo reisu skaits  (pretēji satiksmes ministra Tāļa Linkaita iepriekš teiktajam, ka šajā dzelzceļa līnijā tiks slēgta vienīgi Krievupes stacija un samazināts pieturošo reisu skaits Baltezera stacijā  ). Krievupes staciju izmaiņas neskāra.
Ronalds Reigans
Ārpolitika
1989. gadā Reigans atstāja prezidenta amatu, ko pārņēma viņa bijušais viceprezidents Dž. Bušs (vecākais). 1994. gadā Reigans darīja zināmu, ka ir slims ar Alcheimera slimību un 10 gadus vēlāk, deviņdesmit triju gadu vecumā mira ar plaušu karsoni.
Auseklis (dievība)
Auseklis (Auseklītis, Ausekliņš, Ausekliņis, Ausekleņis, arī Ausekliņa, Auseklīte) latviešu mitoloģijā ir rītausmas dievība, kurš ir cieši saistīts ar Mēnesi, abiem esot Dieva dēliem. Bieži parādās mitoloģisko debesu kāzu motīvā, kur lielākoties ir Saules vai Saules meitas precinieks, dažkārt arī vedējs vai panāksnieks.
Sperma
Sperma ( — "sēkla") ir viskozs, duļķains, opalescējošs šķidrums, kas ejakulācijas laikā izdalās caur dzimumlocekli. Sperma sastāv no sēklinieku izstrādātiem spermatozoīdiem, kuri ir spējīgi apaugļot sievišķās olšūnas, un no sēklas šķidruma (spermas jeb sēklas plazmas). Šķidruma uzdevums ir saglabāt spermatozoīdu dzīvotspēju, līdz tie apaugļo sievišķās dzimumšūnas. Sēklas šķidrums sastāv no priekšdziedzera un sēklas pūslīšu sekrēta.
Eden
Eden var būt:
Kvadrāts
Kvadrāts jeb regulārs četrstūris ir četrstūris, kuram visas malas ir vienāda garuma un visi leņķi ir vienādi, un ir 90 grādi. Kvadrātu var uzskatīt par taisnstūri, kuram visas malas ir vienādas, vai arī par rombu, kuram leņķi ir 90 grādi. Kvadrātam, tāpat kā jebkuram četrstūrim, ir divas diagonāles.
Rīgas loža "Mazā pasaule"
Rīgas loža "Mazā pasaule" (de, ru) bija viena no lielākajām brīvmūrnieku ložām Rīgā, kas darbojās no 1790. līdz 1797. gadam angļu rituālā. Ložas darbi notika koka ēkā Lazaretes ielā 55. Pēc atkārtotiem Krievijas Impērijas varas iestāžu aizrādījumiem par brīvmūrnieku ložas nevēlamību 1797. gada 2. jūlijā Zur kleinen Welt brāļi izveidoja literāru dziedāšanas biedrību "Eifonija" (Euphonie Riga). Ložas darbība Rīgā atjaunota 2014. gadā.
Kvadrāts
Polimino
Plaknes figūras, ko iegūst, ņemot kvadrātu, pie tā pieliekot klāt tādu pašu kvadrātu tā, lai tiem būtu kopīga mala, iegūtai figūrai pieliekot klāt tādu pašu kvadrātu, kam ir kopīga mala ar kādu no iepriekšējiem kvadrātiem, utt. sauc par polimino.
Rīgas loža "Mazā pasaule"
Dibināšana
1789. gada 17. augustā tās dibinātāji iesniedza lūgumrakstu Anglijas lielložai. 1790. gada 20. februārī loža no Krievijas provinciālložas lielmeistara Ivana Jelagina saņēma Anglijas lielložas patentu Nr. 73 un tika iekļauta pirmajā Jelagina ložu savienībā. Ložu savienības statūti balstījās uz galveno brīvmūrniecības dokumentu — Andersona Konstitūciju. I. Jelagina sistēmas pirmais punkts liedza ateistiem kļūt par brīvmūrniekiem. Otrs punkts pieprasīja no brīvmūrnieka likt sabiedrības intereses augstāk par privātām interesēm, uzticīgi un pēc labākās sirdsapziņas kalpot valdībai un tēvijai. Nodevējiem un zvēresta lauzējiem — nebija vietas brīvmūrniecībā. Ložās bija aizliegts kritiski izteikties par reliģijas un valsts lietām, paust kodīgas, izsmejošas, neapdomātas un nekaunīgas domas, kuras grauj brālīgas attiecības.
Augstums
Augstums var būt:
Rīgas loža "Mazā pasaule"
Dibināšana
1790. gada 20. martā Pēterburgas VIII grāda Augstākais Kapituls (Dert Hohe Capitul) lielmeistara Ivana Jelagina vadībā apstiprināja Rīgas ložas “Zur kleine Welt” konstitūciju.
Ložas darbība
Ložas kodolu veidoja Rīgā stacionētā Krievijas armijas garnizona augstākie virsnieki, kuriem bija ciešas saites ar Pēterburgas ložām. Ložai pievienojās arī atsevišķi Rīgas ložas "Pie zobena" brāļi pēc tās lēmuma apturēt darbību 1794. gadā. Ložas sanāksmju nams atradās Rīgas ārpilsētā, toreizējā Lazaretes ielā. Ložas namā bija liela zāle, ko reizēm izīrēja svinīgiem pasākumiem. Ložas „Zur kleinen Welt” dibinātājs un pirmais vadītājs jeb krēsla meistars 1790. gadā bija virsnieks Kristiāns fon Mellers (Möller). 1792. gadā un 1793.-1794. gadā krēsla meistars bija reformātu draudzes mācītājs Georgs Ludvigs Kolinss (Collins). Arī Garlībs Merķelis bijis ložas brālis, par ko liecina 1790. gadā izdotais brīvmūrnieka patents. Ložas darbi notika gan vācu, gan krievu valodā. Ložas zīme bija sešstaru zvaigzne, kuras centrā attēlots "pilnīgais cilvēks", 1793. gadā lietots arī ložas ģerbonis ar devīzi "Sinceritas" ("Patiesīgums"), kurā attēlotas rokas, kas no debesīm tur sirdi.
Ložā bija kritiska attieksme pret dienējošo brāļu nepiedienīgu uzvedību. Brāļiem varēja izteikt rājienu un pat atsevišķos gadījumos, piemēram par pļēgurošanu vai pienākumu nepildīšanu, izslēgt no ložas. Kā piemēru var minēt Rīgas vietniecības ierēdni Teodoru Skensu un ģenerālfeldmaršalu Johanu Martinu fon Elmptu, kurus izslēdza no ložas par nevīžīgu pienākumu izpildi un pļēgurošanu.
Ložas “Zur kleinen Welt” pirmajos darbos 1790. gada 8. maijā tās Godājamais krēsla meistars Kristians fon Mellers, atgriežoties no Pēterburgas nolasīja Pēterburgas kapitula taisnīgai un pilnīgai ložai “Zur kleinen Welt” izsniegtu konstitūciju, ložas likuma grāmatas pirmo nodaļu, kavaliera fon Vizendeza vēstuli par drīzu ložas iesvētīšanu.
Lielākā daļa ložas protokolu satur priekšlikumus par meklētājiem, balsošanas (bumbošanas) rezultātus, kuri izrādījās gaiši, ziņas par meklētāju dzīves vietu, vecumu un reliģisko piederību.
1794. gadā pēc ķeizarienes Katrīnas II pavēles apturēt brīvmūrnieku ložu darbību tai pievienojās brāļi no ložas “Pie zobena”. Pēc visu ložu slēgšanas Krievijas Impērijā, Rīgā turpināja slepeni darboties vienīgā loža — “Zur kleinen Welt”. Pēc atkārtotiem Krievijas varas iestāžu aizrādījumiem par brīvmūrnieku ložas nevēlamību 1797. gada 2. jūlijā Zur kleinen Welt brāļi izveidoja literāru dziedāšanas biedrību "Eifonija" (Euphonie Riga). Atšķirībā no brīvmūrnieku ložām literārā biedrībā nebija slepeno rituālu, tomēr bija statūti, ļoti līdzīgi brīvmūrnieku statūtiem.
Ķeizara Aleksandra I valdīšanas laikā brīvmūrniecība atkal tika atļauta, bet Baltijas provinču ģenerālgubernatora marķīza Pauluči pretestības dēļ loža bija spiesta darboties ar Eifonijas biedrības nosaukumu. Baidoties no brīvmūrniecības politizēšanas, Aleksandrs I 1822. gadā atdod pavēli aizliegt brīvmūrniecību uz visiem laikiem. Tomēr ir ziņas, ka ložas turpināja darboties slepeni vēl līdz 1830. gadam. Ir zināms, ka 1825. gada decembra sacelšanās organizatori St. Pēterburgā gandrīz visi bija brīvmūrnieki.
Agrākais ložas vadītājs Georgs Kolinss 1798. un atkārtoti 1806. gadā izdeva "Dziesmas Eifonijai", vēl 1814. gadā izdeva trešo papildināto Eifonijas dziesmu grāmatas (Gesänge für die Euphonie) izdevumu. Biedrības dibināšanas 25. gadadienā Eifonija izdeva grāmatu "Rīgas Eifonijas Mazā hronika" Eifonijas biedrības sanāksmju nama dēļ Lazaretes ielu pārdēvēja par Eifonijas ielu. 1858. gadā Eifonijas ielu pārdēvēja par Nikolaja bulvāri (Nikolaiboulevard), 1923. gadā par Krišjāņa Valdemāra ielu. Biedrība "Euphonie" tika slēgta 1914. gadā, kad sākās Pirmais pasaules karš.
1,2-Propāndiols
1,2-Propāndiols (propilēnglikols, CH3CHOHCH2OH) ir bezkrāsains, caurspīdīgs, eļļains šķidrums. Tas ir divvērtīgais spirts. Tas ir higroskopisks un labi šķīst ūdenī, acetonā un hloroformā. 1,2-Propāndiols ir relatīvi maztoksisks (salīdzinot ar etilēnglikolu). 1,2-propāndiolam eksistē arī izomērs — 1,3-propāndiols.
Iegūšana
1,2-Propāndiolu iegūst, hidratējot propilēna oksīdu.
Izmantošana
1,2-Propāndiolu lieto kā šķīdinātāju, kā mitrinātāju kosmētikas un pārtikas rūpniecībā, lubrikantu, maztoksisku antifrīzu. To izmanto arī dūmu ģeneratoros un kā darba šķidrumu hidrauliskajās presēs.
Igors Meļņikovs
Igors Meļņikovs (dzimis ) ir Latvijas krievu izcelsmes iekšlietu darbinieks, uzņēmējs un politiķis, līdz 2014. gada vasarai pārstāvēja apvienību "Saskaņas Centrs" un partiju "Saskaņa". Ir bijis 10. Saeimas un 11. Saeimas deputāts.
Biogrāfija
1986. gadā beidzis Jūrmalas 2. vidusskolu (pašreizējā Kauguru vidusskola), augstāko izglītību ieguvis nav. Laikā no 1990. līdz 2000. gadam I. Meļņikovs strādājis Iekšlietu ministrijas sistēmā, pēc tam līdz pat 2010. gadam bijis uzņēmuma "Karavīrs" valdes priekšsēdētājs.
Politiskā darbība
2009. gada Latvijas pašvaldību vēlēšanās viņš neveiksmīgi kandidēja Jūrmalas domes vēlēšanās no apvienības "Saskaņas Centrs" saraksta. 2010. gadā kandidēja 10. Saeimas vēlēšanās un tika ievēlēts Saeimā. Tāpat 2011. gadā tika ievēlēts arī 11. Saeimā.
2014. gada vasarā izstājās no partijas "Saskaņa". 2015. gada februārī ievēlēts par Rīcības partijas valdes locekli. 2017. gadā no tās saraksta nesekmīgi kandidēja Rīgas domes vēlēšanās. 2018. gada rudenī bija Rīcības partijas saraksta līderis 13. Saeimas vēlēšanās, taču partija neguva pietiekošu vēlētāju atbalstu, lai būtu pārstāvēta parlamentā. Kandidēja 2019. gada Eiropas Parlamenta vēlēšanās, bet tāpat netika ievēlēts.
2020. gada ārkārtas Rīgas domes vēlēšanās kandidēja no partijas "Jaunā Saskaņa" saraksta, taču tas nesaņēma pietiekošu vēlētāju atbalstu un domē netika pārstāvēts. 2021. gada Latvijas pašvaldību vēlēšanās nesekmīgi kandidēja uz vietu Jūrmalas domē no Latvijas Krievu savienības saraksta. No šīs pašas partijas kandidēja 14. Saeimas vēlēšanās 2022. gadā un netika ievēlēts.
Skandāli
I. Meļņikovs tiek vainots miesas bojājumu izdarīšanā savam kaimiņam Jūrmalā, tomēr krimināllieta pret politiķi ir pārtraukta, taču tā turpinās pret viņa dēlu.
2011. gadā par elektrības zagšanu, iejaucoties elektrības skaitītāja konstrukcijā, tika sodīts Meļņikova ģimenes uzņēmums SIA "Karavīrs". Meļņikovs apgalvoja, ka neko nav zinājis un, ka skaitītājā radusies kļūda. 2012. gadā Valsts ieņēmumu dienests veica auditu un Meļņikovu atkārtoti sodīja par nodokļu nemaksāšanu, liekot viņam samaksāt 76 000 eiro papildu aprēķināto nodokli, nokavējuma naudu un soda naudu. I. Meļņikovs audita rezultātus pārsūdzēja, taču Valsts ieņēmumu dienests to noraidīja un uzrēķinu atstāja spēkā.
13. oktobris
13. oktobris ir gada 286. diena pēc Gregora kalendāra (287. garajā gadā). Līdz gada beigām ir atlikušas 79 dienas.
Vārda dienas
Irma, Mirga
Degenerate
Degenerate ir Lielbritānijas dubstep projekta Vex’d albums, kas tiek uzskatīts par vienu no svarīgākajiem ierakstiem dubstep vēsturē.
TFK Rēzekne
TFK Rēzekne ir Latvijas telpu futbola klubs no Rēzeknes.
Degenerate
Vispārīga informācija
Izdošanas laiks: 2005. gada 18. jūlijs
Ierakstu kompānija: Planet Mu
Formāts: 2x12" / 2xCD
Kataloga numurs: ZIQ115 (vinils) / ZIQ115CD (CD)
Iekļauto skaņdarbu saraksts (vinils)
A1. Vex'd 	 - 	Pop Pop (VIP Mix)
A2. Vex'd 	 - 	Venus
B1. Vex'd 	 - 	Thunder
B2. Vex'd 	 - 	Angels
B3. Vex'd 	 - 	Cold
C1. Vex'd 	 - 	Fire
C2. Vex'd 	 - 	Corridor
D1. Vex'd 	 - 	Lion (VIP Mix)
D2. Vex'd 	 - 	Crusher (Dub Mix)
D3. Vex'd 	 - 	Slime
CD 1
01. 	Vex'd 	 - 	Pop Pop (VIP Mix)
03. 	Vex'd 	 - 	Angels
04. 	Vex'd 	 - 	Corridor
05. 	Vex'd 	 - 	Cold
06. 	Vex'd 	 - 	Venus
07. 	Vex'd 	 - 	Gunman
08. 	Vex'd 	 - 	Crusher (Dub Mix)
09. 	Vex'd 	 - 	Fire
10. 	Vex'd 	 - 	Destruction
11. 	Vex'd 	 - 	Lion (VIP Mix)
12. 	Vex'd 	 - 	Slime
CD 2
01. 	Vex'd 	 - 	Canyon
02. 	Vex'd 	 - 	Pop Pop
03. 	Vex'd 	 - 	Ghost
04. 	Vex'd 	 - 	Lion
05. 	Vex'd 	 - 	Smart Bomb
06. 	Vex'd & Search & Destroy 	 - 	End Of Line
Ārējās saites
Informācija dīdžeju katalogā Rolldabeats.com (CD)
Informācija Planet-Mu Web lapā + audio
Pakalpojums
Pakalpojums ekonomikā un uzņēmējdarbībā ir dažāda veida palīdzības sniegšana fiziskām vai juridiskām personām par atlīdzību. Piemēram, preču tirdzniecība vai to piegāde pircējam ir pakalpojums, atšķirībā no šo preču ražošanas. Plaši izplatīts pakalpojumu veids ir juridiskās, finanšu, vadības u.c. konsultācijas.
No ekonomiskās struktūras viedokļa pakalpojumus pieņemts apzīmēt kā terciāro sektoru, atšķirībā no primārā sektora (izejvielu ieguve un lauksaimniecība) un sekundārā sektora (ražošanas).
Izšķir privātos un publiskos pakalpojumus. Privāto pakalpojumu sniedzēji ir privātas fiziskas vai juridiskas personas. Tās sniedz pakalpojumus citām fiziskām vai juridiskām personām, kā arī publiskām personām.
Savukārt publisko pakalpojumu sniedzēji ir valsts vai pašvaldību institūcijas. Tās savus pakalpojumus parasti sniedz par valsts vai pašvaldību budžeta līdzekļiem. Piemēram, policija, ugunsdzēsēji, ārstniecības iestādes, izglītības u.c. institūcijas savus pakalpojumus iedzīvotājiem sniedz bez maksas. Virknē gadījumu šīs institūcijas likumā noteiktā kārtībā var veikt pakalpojumu sniegšanu par daļēju samaksu, piemēram, slimnīcas, mācību iestādes.
Anna Ferisa
Anna Keja Ferisa (en; dzimusi Baltimorā, Mērilendas štatā, ASV) ir amerikāņu aktrise. Viņa kļuva pazīstama pēc filmēšanās šausmu filmas parodiju "Šausmenīte" (Scary Movie) filmu sērijā. Vēl ir filmējusies filmās "Karstās čiksas" (2002), "Pazudis tulkojumā" (2003), "Mana bijusī superdraudzene" (2006), "Tikai draugi" (2005), "Kuprainais kalns" (2005). Ir piedalījusies vairāku seriālu filmēšanā ar epizodiskām lomām.
Liaonina
Liaoninas province ir viena no Ķīnas 22 provincēm. Province atrodas Ķīnas ziemeļaustrumos, tās dienvidos atrodas Dzeltenā jūra un Bohai jūra, dienvidaustrumos — Ziemeļkoreja, ziemeļaustrumos — Dzjiliņas province, rietumos — Hebei province un ziemeļrietumos — Iekšējā Mongolija. Provinces administratīvais centrs un lielākā pilsēta ir Šeņjana. 2010. gadā Liaoninas provincē dzīvoja 43,7 miljoni iedzīvotāju. Tā ir 14. lielākā province Ķīnā pēc iedzīvotāju skaita.
1,3-Propāndiols
1,3-Propāndiols (trimetilēnglikols, HOCH2CH2CH2OH) ir bezkrāsains, caurspīdīgs šķidrums, kas šķīst ūdenī un etanolā. Tas ir divvērtīgais spirts. 1,3-Propāndiolam ir izomērs — 1,2-propāndiols.
Iegūšana
1,3-Propāndiolu iespējams iegūt bioķīmiski.
Izmantošana
To lieto par šķīdinātāju un polimēru izejvielu (tāpat kā etilēnglikolu).
Mucenieku ezers
Mucenieku ezers (arī Mucenieks) - ezers Madonas novada Cesvaines pagastā uz Cesvaines pilsētas dienvidu robežas. Atrodas meža ielokā starp ceļu Pļaviņas-Madona-Gulbene (P37) un dzelzceļa līniju Pļaviņas - Gulbene. Ezera platība ir 1,8 ha. Ūdeņus novada grāvis uz Sūlu.
Tolstojs
Tolstojs (ru; sieviešu dzimtē Tolstaja (Толстая)) ir krievu cilmes uzvārds. Cilvēki ar šo uzvārdu:
Dendrārijs (stacija)
Dendrārijs ir neizmantots dzelzceļa pieturas punkts Aizkraukles novada Skrīveru pagastā, līnijā Rīga—Krustpils. Pieturai tuvākā apdzīvotā vieta ir Līču mazciems ap 3 km uz austrumiem, uz kurieni no pieturas neved nekādi ceļi. Pietura atrodas skaistā purvainā meža masīvā un tās tuvumā atrodas dažas viensētas. Tuvākā ir 856. km dzelzceļa ēka, kuras nosaukums saglabājies no padomju laika, kad kilometri šajā līnijā tika skaitīti no Maskavas. Nepāra ceļa (Rīgas virziena) zemā perona garums atbilst tikai 1 vagonam (tikai pirmais vagons, apmēram 20 m), pāra ceļa (Aizkraukles virziens) paaugstinātajam peronam — 4 pirmie vagoni. Sezonas laikā Dendrārija apkārtnē ir daudz odu, knišļu, mušu un dunduru. Apkaimē ir skaista un klusa raksturīga ainava. No Krapes puses pieturai var piekļūt pa aizaugušu meža stigu, kas aizgāzusies ar kritušiem lieliem un maziem kokiem, bet no Daugavpils šosejas puses — pa grantētu meža ceļu, ko ziemā tīra nesistemātiski. Līdz tuvākajai autobusa pieturai "Dendroloģiskais parks" uz Daugavpils šosejas no dzelzceļa pieturas ir ap 5 km. Dendrārijā pieturēja elektrovilcieni maršrutā Rīga—Aizkraukle (pirmais un pēdējais Aizkraukles—Rīgas reiss nepieturēja, un nepieturēja arī pēdējais Rīgas-Aizkraukles reiss).
No 2019. gada decembra Dendrārija pieturā sakarā ar mazo pasažieru plūsmu vilcieni vairs neapstājas. Pieturas punktā nav biļešu kases.
Vēsture
Pieturas punkts parādījās 1972. gadā, ar nosaukumu «856. kilometra blokpostenis». Tā izveide tika saistīta ar pāreju no divceļu posma Skrīveri—856. km uz vienceļa posmu 856. km—Jumprava. Ceļa postenis šeit bija līdz 1991. gadam, kad posmā 856. km—Jumprava tika izbūvēts otrais sliežu ceļš. No 1994. gada pieturas punkts nes nosaukumu «Dendrārijs», saistībā ar tuvumā esošo Skrīveru dendrāriju.
2009. gadā Dendrārija pieturas punktā tika izbūvēts pirmais Latvijā eksperimentālais paaugstinātais perons (Aizkraukles virziena), 55 cm augstumā. Šis perons ir uzskatāms par daļēji paaugstinātu, jo atrodas zemāk par vagona grīdu.
Vāsa (karakuģis)
Vāsa ir Zviedrijas karakuģis, kas tika uzbūvēts laikā no 1626. līdz 1628. gadam. Kuģis tika veidots ar trim mastiem un desmit burām, tā izmēri bija 52 metri no masta galotnes līdz ķīlim un 69 metri no kuģa priekšgala līdz pakaļgalam. Kuģa svars bija 1200 tonnas. Vāsa tolaik bija viens no varenākajiem kuģiem pasaulē, līdz pirmajā braucienā 1628. gada 10. augustā tas nogrima. Kuģī ir saglabājušās vairāk nekā 95% oriģinālo daļu un tas ir vienīgais 17. gadsimta kuģis, kas apskatāms arī mūsdienās.
Kuģa būve
Vāsa tika celts laikā, kad notika izmaiņas jūras taktikā. Notika pāreja no laikmeta, kad par galveno kaujas tehniku tika uzskatīta kuģa ieņemšana, uz laikmetu, kurā arvien lielāku nozīmi kuģa ieņemšanā ieguva ieroču izmantošana. Kuģis tika būvēts pēc Zviedrijas karaļa Gustava II Ādolfa pavēles. Karalis pieprasīja, lai uz viņa pasūtītā kuģa tiktu izvietoti 64 lielgabali. Vāsa tika uzbūvēts Stokholmā un tā būvniecību uzraudzīja holandiešu kuģu būvnieks Henriks Hibertsons. Tā būvēšanas darbos tika iesaistīti namdari, galdnieki, tēlnieki, gleznotāji, stiklinieki, buru šuvēji, kalēji un daudzu citu amatu meistari. Kopumā Vāsas būvniecībā piedalījās četri simti cilvēku. Holandiešu meistariem kuģa būvniecība aizņēma trīs gadus, neskatoties uz to, ka tolaik vēl netika zīmēti rasējumi, bet visu būvēja "uz aci". Kuģa korpusa būvniecībā izmantoja 100 ozolu stumbrus, tāpēc Zviedrijā laikā no 1625. līdz 1628. gadam citām vajadzībām ozolus cirst bija stingri aizliegts.
Pirmais un vienīgais brauciens
1628. gada 10. augustā no Stokholmas ostas ceļā devās liels skaits Zviedrijas kuģu, tai skaitā arī Vāsa. Par godu svinīgajam notikumam salutēja lielgabali visā ostas garumā. Uz klāja atradās apmēram 150 apkalpes locekļu, kā arī sievietes un bērni. Pēc salūta “Vāsa” devās savā pirmajā un pēdējā braucienā.
Kuģim lēnā gaitā izbraucot no ostas, pēkšņi sacēlās brāzmains vējš. Vāsa sasvērās, bet tūlīt atkal ieņēma stabilu stāvokli. Nākamā vēja brāzma kuģim bija liktenīga, kuģis sagāzās uz sāniem un caur atvērtajām lielgabalu lūkām ieplūda ūdens. Nopeldējis vairāk nekā kilometru, burinieks lēnām sāka grimt. Bojā gāja gandrīz visi 150 cilvēki, kaut arī kuģis bija diezgan tuvu krastam. Tik daudz upuru bija tāpēc, ka jūrnieki tolaik par kauna lietu uzskatīja peldētprasmi.
Izmeklēšanas slēdziens par kuģa nogrimšanu
Pēc kuģa nogrimšanas notika ilga izmeklēšana. Tās rezultātā tika secināts, ka kuģis nogrimis tāpēc, ka uz tā tika izvietoti pārāk daudz lielgabalu, kas kopumā veidoja pārāk lielu svaru. Līdz ar to izvēlētie kuģa izmēri vairs nederēja, taču kaut ko mainīt kuģa būvētājiem vairs nebija iespējams. Kuģi uzbūvēja ar augstu virsbūvi, kurā atradās divi klāji ar lielgabaliem. Kuģa pamatu piepildīja ar lieliem akmeņiem, kas kalpoja kā balasts, lai kuģis turētos stabili uz ūdens. Taču kuģim bija pārāk smaga augšējā daļa, kā arī 120 tonnu smagais balasts bija nepietiekams.
Vāsas izcelšana no ūdens
Pēc vairāku gadu ilgstošiem mēģinājumiem un rūpīgiem sagatavošanās darbiem Vāsa 1961. gada 24. aprīlī tika izcelts no ūdens. Par galveno uzdevumu kļuva kuģa vraka saglabāšana. Vraks bija ilgstoši atradies zem ūdens, un tam bija nepieciešama īpaša apstrāde. Sākumā kuģis tika apsmidzināts ar ūdeni, lai dotu laiku ekspertiem izstrādāt atbilstošu konservēšanas metodi. Kuģa apstrādei tika izvēlēts polietilēnglikols (PEG), īpašs ūdenī šķīstošs vaskam līdzīgs produkts, kas lēni iekļūst koksnē, izspiežot no tās ūdeni. Apsmidzināšana ar polietilēnglikolu turpinājās vairākus gadus. Paralēli tika domāts arī par Vāsas muzeja izveidošanu.
Vāsas muzejs
Šobrīd viens no svarīgākajiem Vāsas muzeja uzdevumiem ir rūpēties par kuģi un saglabāt tā unikālo stāvokli. Liela loma kuģa saglabāšanas procesā ir vienmērīgam klimatam. Kamēr vraks atradās ūdenī, tā dzelzs daļas sāka rūsēt un ozola baļķi nomelnēja. Kad kuģi atrada jūras dzelmē, to kopā saturēja vien koka ķīļi. Vēl joprojām tiek veikti pētījumi par to, kā saglabāt Vāsu labā stāvoklī. Ilgstoši atrodoties piesārņotā ūdenī, nu jau izceltais kuģa vraks ir sācis reaģēt ar skābekli.
Kapitāls
Kapitāls ekonomikas teorijā ir viens no trim galvenajiem ražošanas faktoriem. Pārējie divi ir zeme (plašā nozīmē ar to saprot arī dabīgos izrakteņus un citus dabas resursus) un darbs (darbaspēks).
Raksturojums
Ekonomiskajā praksē (uzņēmējdarbībā) ar kapitālu (fizisko kapitālu) saprot ražošanai vai pakalpojumu sniegšanai nepieciešamos resursus (fiksētais kapitāls) un apgrozāmo līdzekļu (apgrozāmais kapitāls) kopumu.
Kapitāla avots ir investīcijas. Uzņēmuma (uzņēmējdarbības) uzsākšanai ir nepieciešams sākuma (starta) kapitāls, ko var izveidot uzņēmuma dibinātājiem ieguldot uzņēmumā (investējot) zināmu naudas summu vai pamatlīdzekļus. Arī tālākai uzņēmējdarbības paplašināšanai ir nepieciešams papildu kapitāls, ko var iegūt ar uzņēmuma akcionāru papildu investīcijām, vai arī ieguldot uzņēmuma peļņu (peļņas kapitalizācija).
Daudzās valstīs, arī Latvijā, valdības atbalsta mazo un vidējo uzņēmumu attīstību, piemēram, piešķirot tiem riska kapitālu.
Rakstpratība
Rakstpratība ir spēja lasīt, pareizi rakstīt un kritiski izprast rakstītos tekstus; tā ietver gan rakstītprasmi, gan lasītprasmi. Plašākā nozīmē rakstpratība ir spēja atpazīt, saprast, skaidrot, radīt, digitāli lietot un sazināties, izmantojot vizuālos, skaņas un digitālos materiālus. Rakstpratība ir izglītības pamats. Neprasmi lasīt un rakstīt sauc par analfabētismu. Starptautiskā rakstpratības diena tiek atzīmēta 8. septembrī.
Entonijs Īdens
Roberts Entonijs Īdens, Pirmais Eivonas grāfs (en; dzimis, miris ) bija britu politiķis no Konservatīvās partijas. Pazīstams kā Lielbritānijas ārlietu ministrs Otrā pasaules kara laikā, kā arī Lielbritānijas premjers Suecas krīzes laikā 1956. gadā.
Rakstpratība
Funkcionālā rakstpratība
Izdala vairākas rakstpratības veidus. Viena no tām ir funkcionālā rakstpratība, kas nepieciešama vienkāršu uzdevumu veikšanai, piemēram, tā izpaužas kā instrukciju lasīšana un prasme atrast nepieciešamo informāciju. Cilvēki ar attīstītu funkcionālo rakstpratību labi saprot zinātniskos tekstus. Funkcionālais analfabētisms piemīt ārzemniekiem, kuri nesaprot tekstus, kas sarakstīti viņiem nesaprotamās valodās.
Entonijs Īdens
Dzīvesgājums
Dzimis Daremas grāfistē aristokrātu ģimenē. Mācījās Ītonā. Piedalījās Pirmajā pasaules karā. Pēc kara Oksfordas Universitātē apguva austrumu valodas. Dzīves laikā brīvi pārvaldīja franču, vācu un persiešu valodu, runāja arī krieviski un arābiski. 1923. gadā tika ievēlēts parlamentā. No 1924. gada dažādos amatos konservatīvo valdībā.
Rakstpratība
Rakstpratība pasaulē
Rakstpratības līmeni pasaulē apskata cilvēkiem, kuri ir vecāki par 15 gadiem. Šajā statistikā netiek ņemta vērā jaunāku cilvēku rakstpratība. Pasaulē rakstpratība ir 86,3% cilvēku, vīriešiem tā ir mazliet lielāka (90,0%), bet sievietēm mazāka (82,7%). Attīstītās valstīs rakstpratība ir 99,2% cilvēku. Viens no zemākajiem rakstpratības līmeņiem ir Subsahāras Āfrikā, kur rakstpratības līmenis ir 64,0%.
Entonijs Īdens
Dzīvesgājums
1935. gadā Īdens pirmoreiz kļuva par valsts ārlietu ministru, tomēr 1938. gadā atkāpās no amata domstarpību dēļ par nomierināšanas politiku. Kad 1940. gadā Vācija iebruka Francijā un par premjerministru kļuva Vinstons Čērčils, Īdens tika iecelts par vienu no aizsardzības ministra vietniekiem (Secretary of State for War), bet 1940. gada beigās tika iecelts par ārlietu ministru. Otrā pasaules kara laikā lielā mērā atradās premjerministra Čērčila ēnā.
Rakstpratība
Rakstpratība pasaulē
Mūsdienās oficiālais rakstpratības līmenis ir ļoti atšķirīgs pat vienā reģionā, kas ir atkarīgs ne tikai no reģiona attīstības līmeņa, bet arī no tādiem faktoriem kā iedzīvotāju sabiedriskais stāvoklis, dzimums, nodarbošanās un dažādie kritēriji, pēc kuriem konkrētā sabiedrība saprot un novērtē rakstpratību.
Entonijs Īdens
Dzīvesgājums
Tā kā 1945. gada vēlēšanās uzvarēja leiboristi, Entonijs Īdens darbojās opozīcijā. 1951. gadā konservatīvie atguva varu un Entonijs Īdens atkal kļuva par ārlietu ministru Čērčila kabinetā. 1955. gadā Čērčils demisionēja un par premjeru kļuva Īdens. Atbildot uz Ēģiptes līdera Gamāla Abdela Nāsera Suecas kanāla nacionalizāciju, 1956. gada oktobrī izcēlās Suecas krīze, kuras laikā Lielbritānija, Francija un Izraēla sekmīgi uzbruka Ēģiptei. Tomēr ASV spiediena dēļ uzbrucēji bija spiesti atstāt Suecas kanāla zonu. Krīze atstāja dziļu iespaidu uz Lielbritānijas politiku, jo uzskatāmi parādīja, ka Lielbritāniju vairs nevar uzskatīt par globālu lielvalsti. Šī neveiksme iedragāja Īdena politiskās pozīcijas un veselību, tāpēc 1957. gadā viņš demisionēja.
Rakstpratība
Rakstpratība Latvijā
Rakstpratība ir viena no pamatskolas prasmēm. Latvija pieder pie valstīm ar augstu rakstpratības līmeni (95—100% cilvēku prot lasīt un rakstīt), taču saskaņā ar 2006. gada pētījumiem analfabētu skaits Latvijā pieaug.
Vēsture
Lai rakstpratība varētu funkcionēt, noteiktā kultūrā ir jāpastāv konkrētai zīmju saistībai ar skaņu, tas ir, jābūt rakstu valodai, kuru panāk ar rakstību. Par rakstības aizsākumu var uzskatīt skaitļu rašanos aptuveni 8 tūkstošus gadu p.m.ē. Rakstu valoda radās aptuveni 3200 gadus p.m.ē.
Liepupes pagasts
Liepupes pagasts ir viena no Limbažu novada administratīvajām teritorijām Rīgas līča krastā. Robežojas ar sava novada Salacgrīvas, Viļķenes, Limbažu un Skultes pagastiem.
Upes
Liepupe, Zaķupīte.
Vēsture
1322. gadā Turaidas pils fogts noteica Liepupes draudzes robežas. 1403. gadā Rīgas arhibīskaps Jānis V draudzes novadu izlēņoja H. Fītinghofam, pēc tam to ieguva Ikšķiļu dzimta, 1467. gadā H. Koskuls, 1490. gadā V. Rozens. Zviedru Vidzemes laikā 1630. gadā to ieguva A. Tīzenhauzens. 1783.-1784. gadā uzcēla tagadējo Liepupes mūra baznīcu. Pēc 1920. gada agrārās reformas Perniģeles muiža tika sadalīta 92 vienībās (7 bija rentes mājas) 2498 ha kopplatībā.
1935. gadā Liepupes pagasta platība bija 43,2 km² un tajā dzīvoja 776 iedzīvotāji. 1945. gadā pagastā izveidoja Liepupes ciema padomi, kuru gan 1947. gadā likvidēja, bet 1949. gadā, līdz ar pagasta likvidāciju, atjaunoja. Liepupes ciemam 1954. gadā pievienoja likvidēto Duntes ciemu, 1962. gadā — Tūjas ciemu. 1977. gadā daļu Liepupes ciema teritorijas pievienoja Limbažu un Skultes ciemiem. 1990. gadā ciemu reorganizēja par pagastu. 2009. gadā Liepupes pagastu kā administratīvu teritoriju iekļāva Salacgrīvas novadā. 2021. gadā Salacgrīvas novadu iekļāva Limbažu novadā.
Iedzīvotāju skaita izmaiņas
Esošajās robežās, pēc CSB datiem.
Apdzīvotās vietas
Lielākās apdzīvotās vietas ir Liepupe (576 iedz.), Tūja (328), Jelgavkrasti (156), Tūjasmuiža (117), Mustkalni (100; pagasta centrs), Dunte (75), Prinkas (72), Ķurmrags (22), Lembuži (9).
Meraija Kerija
Meraija Kerija  (en; dzimusi ) ir amerikāņu mūziķe un aktrise. Viņa "Columbia Records" vadītāja Tomija Motolas aizgādībā debitēja mūzikas biznesā 1990. gadā un kļuva par pirmo mūzikas mākslinieci, kuras pirmie pieci singli sasniedza ASV Billboard Hot 100 topa virsotni. Pēc laulībām ar Motolu 1993. gadā vesela hitu ierakstu sērija nostabilizēja viņas pozīciju kā Columbia komerciāli visveiksmīgāko dziedātāju. Saskaņā ar žurnālu "Billboard" viņa ir veiksmīgākā 1990. gadu mūziķe ASV un otra veiksmīgākā pasaulē tūlīt aiz Madonnas.
1997. gadā, pēc šķiršanās no Motolas, Kerija savās dziesmās un albumos ieviesa hiphopa elementus. 2001. gadā Kerija pameta Columbia Records un viņas popularitāte uzreiz samazinājās. Nākamajā gadā viņa tika atlaista arī no Virgin Records pēc publicētā fiziskā un garīgā sabrukuma, kā arī pēc sliktajām atsauksmēm par Glitter - viņas filmas un oriģinālmūzikas ieraksta projektu. 2002. gadā Kerija parakstīja ieraksta līgumu ar Island Records un pēc salīdzinoši neveiksmīga perioda 2005. gadā atgriezās popmūzikā.
2000. gadā World Music Awards atzina Keriju par tūkstošgades komerciāli veiksmīgāko sieviešu kārtas popa mākslinieci. Viņai visvairāk no visiem ir bijuši pirmā numura hiti kā solo māksliniecei Savienotajās Valstīs (astoņpadsmit; otrajā vietā kopumā uzreiz pēc The Beatles), kur, saskaņā ar Recording Industry Association of America, viņa ir trešā komerciāli veiksmīgākā sieviešu kārtas māksliniece un sešpadsmitā kopumā. Piedevām Kerija ir saņēmusi piecas Grammy balvas un ir labi pazīstama ar savu plašo vokālo amplitūdu, spēku melismātisko stilu un svilpes reģistra pielietojumu. Līdz šim viņas albumi kopumā ir pārdoti aptuveni 200 miljonu kopiju apmērā, padarot viņu par vienu no veiksmīgākajiem dziedātājiem pasaules vēsturē.
Bērnība un pusaudža gadi
Meraija Kerija piedzima Hantingtonā, Longailendā, Ņujorkā. Viņa ir trešais un jaunākais bērns Patrīcijas Hikejas, izbijušas operdziedātājas un vokālās treneres ar īru izcelsmi, un Alfrēda Roja Kerija, aeronautikas inženiera ar afrovenecuēliešu izcelsmi, ģimenē. Kerijas vecāki izšķīrās, kad viņa bija trīs gadus veca. Dzīvojot Hantingtonā, viņas kaimiņi rasisti noindēja ģimenes suni un aizdedzināja viņu ģimenes auto. Pēc vecāku šķiršanās Kerijai bija minimāli sakari ar savu tēvu, un viņas māte strādāja vairākās darbavietās, lai uzturētu ģimeni. Viņa daudz laika pavadīja mājās vienatnē un pievērsās mūzikai, lai sevi nodarbinātu. Viņa sāka dziedāt aptuveni trīs gadu vecumā. Pēc tam, kad Kerija imitēja savu māti, dziedot Verdi operu Rigoletto itāļu valodā, māte sāka viņu apmācīt.
Meraija Kerija absolvēja Hārborfīldsas vidusskolu Grīnlavnā, Ņujorkā. Strādājot pie savu demo ierakstu izgatavošanas, ko iesniegt vietējām ierakstu kompānijām, viņa bieži neapmeklēja skolu; tā rezultātā klasesbiedri deva viņai iesauku "Mirāža". Viņas darbs uz Longailendas mūzikas skatuves deva viņai iespēju strādāt ar tādiem mūziķiem kā Gevins Kristofers un Bens Margvilijs, ar kuriem viņa kopīgi sarakstīja materiālu savam demo ierakstam. Pēc pārcelšanās uz Ņujorku Kerija strādāja pusslodzes darbus, lai samaksātu par īri, un pabeidza piecsimt stundas skaistuma skolā. Galu galā viņa kļuva par fona dziedātāju puertorikāņu frīstaila dziedātājai Brendai K. Starrai.
1988. gadā Kerija satika Columbia Records vadītāju Tomiju Motolu. Tas notika ballītē, kuras laikā Starra viņam iedeva Kerijas demo ierakstu. Motola noklausījās ierakstu pametot pasākumu, un bija ļoti iespaidots. Viņš atgriezās uz ballīti, lai atrastu Keriju, bet viņa jau bija prom. Tomēr Motola viņu atrada un parakstīja ar Keriju ieraksta līgumu. Šis Pelnrušķītes veida stāsts kļuva par daļu no standarta publicitātes, kas ieskāva Kerijas ienākšanu industrijā.
1990-1992: Pirmie komerciālie panākumi
1990. gada debijas albumā Mariah Carey Kerija aktīvi līdzdarbojās kā līdzautore savām dziesmām. Kopš tā laika viņa vienmēr ir bijusi līdzautore lielākajai daļai savu dziesmu un projektu. Ieraksta sesiju laikā viņa ir izrādījusi nepatiku un pretestību tādiem producentiem kā Riks Veiks un Rets Lavrencs, kurus Columbia vadītāji bija norīkojuši, lai palīdzētu albumu izveidot komerciāli dzīvotspējīgu. Ar būtisku reklāmas budžeta palīdzību albums sasniedza pirmo vietu Amerikas Billboard 200 topā, kur tas atradās vairākas nedēļas. Albums ietvēra četrus pirmā numura singlus, un tie padarīja Keriju par zvaigzni Amerikā, tomēr dziesmas bija mazāk veiksmīgas citās valstīs. Kritiķi albumu novērtēja ļoti labi, un Kerija ieguva divas Grammy balvas: kategorijā "Labākā Jaunā Māksliniece", un par debijas singlu - "Vision of Love" — "Labākais Sieviešu Popa Vokāla Izpildījums".
Kerija savu otro albumu Emotions bija iecerējusi kā cieņas izrādīšanu Mowtown soula mūzikai, ierakstā viņa strādāja kopā ar Valteru Afanasjefu un Clivillés & Cole (No deju grupas C&C Music Factory). Albums tika izdots drīz pēc viņas debijas albuma — 1991. gada beigās, bet tas nebija tik veiksmīgs kā priekštecis ne komerciāli, ne kritiķu novērtējumā; žurnāls Rolling Stone to aprakstīja kā ‘’diezgan vienveidīgu, ar mazāk interesantu materiālu’’. Singls "Emotions" padarīja Keriju par vienīgo dziedātāju, kuras pirmie pieci singli sasniedza Amerikas Hot 100 virsotni, tomēr nākamie singli no albuma nebija tik veiksmīgi un nespēja atkārtot šo "varoņdarbu". Kerija vēlējās producēt pati savas dziesmas, un, sākot ar Emotions, viņa ir līdzproducējusi lielāko daļu savu projektu. "Es negribu, lai [Emotions] būtu kāda cita vīzija par mani", viņa sacīja. "Šajā albumā ir vairāk manis."
Kaut arī Kerija laiku pa laikam koncertēja, bailes no skatuves viņu atturēja uzsākt koncerttūri. Viņas pirmā lielā uzstāšanās notika šovā MTV Unplugged 1992. gadā. Kerija par šo uzstāšanos ir teikusi, ka, pēc viņas domām, tovakar viņa pierādīja, ka viņas vokālās spējas ir patiesas, nevis simulētas, kā tas tika baumots, it kā Kerijas vokāls tiek veidots ar studijas tehnikas palīdzību. Līdzās akustiskajām versijām savām agrākajām dziesmām, Kerija izpildīja arī kaverversiju The Jackson 5 dziesmu I’ll Be There ar savu fona dziedātāju Treju Lorenzu. Duets tika izdots kā singls, kas sasniedza pirmo vietu ASV. Tas izveidoja Lorenza karjeru, noslēdzoties ar ieraksta līgumu, kura debijas albumu Kerija vēlāk līdzproducēja. Unplugged īpašā šova augsto reitingu dēļ, koncerta dziesmas tika izdotas EP (mini albumā) MTV Unplugged, kuru Entertainment Weekly nosauca par "visstiprāko, vispatiesāko ierakstu, kādu viņa (Kerija) jebkad ierakstījusi [...] Vai šī uzstāšanās palīdzēs viņai spert pirmos soļus pretī pieaugšanai?".
1993-1996: Vispasaules popularitāte
Kenets "Babyface" Edmonss konsultējoties ar Keriju veidoja albumu Music Box, tas tika izdots tajā pašā gadā vēlāk un kļuva par Kerijas visveiksmīgāko albumu pasaules mērogā. Albumā tika ietverts viņas pirmais pirmās vietas hits Apvienotās Karalistes, singlu topā, kaverversija Badfinger dziesmai Without You, un ASV pirmā numura hiti Dramlover un Hero. Billboard albumu pasludināja par "sirdi plosošu [...] un par vispamatīgāko no Kerijas izdotajiem albumiem, viņas vokālajai eiritmijai naturāli saplūstot ar dziesmām", bet TIME žurnāls žēlojās par Kerijas mēģinājumu izstrādāt nobriedušu darbu, "[Music Box] izskatās paviršs un gandrīz bezjūtīgs [...] Kerija varētu būt izcila popa-soula mūzikā, bet jau atkal viņa ir izveidojusi paviršu darbu." Uz šādiem komentāriem Kerija atbildēja, "Tikko kā tev ir lieli panākumi, daudziem cilvēkiem tas nepatīk. Tur es neko nevaru darīt. Viss, ko es varu darīt, ir veidot mūziku, kādai es ticu." Lielākā daļa kritiķu ar noniecinājumu izturējās pret viņas sekojošo ASV koncerttūri Music Box Tour.
1994. gada beigās pēc tam, kad viņas duets ar Luteru Vandrosu izpildīja Laionela Ričija un Daienas Rosas dziesmu Endless Love un kas kļuva par hitu, Kerija izdeva svētku albumu Merry Christmas. Tas ietvēra kaverversiju materiālu un oriģinālas kompozīcijas. Albuma dziesma All I Want for Christmas Is You kļuva par Kerijas vislabāk pirkto singlu Japānā. Tā ir viena no viņas retajām dziesmām, kas vēlākajos gados sevi vēlreiz pierādīja, kļūstot atkārtoti populāra ASV radiostacijās. Kritiķi vērtēja Merry Christmas ar pretrunīgām atsauksmēm. Allmusic nosauca to par "vaniļas komplektu [...] augstās operas simulēšana ‘O Holy Night un briesmīgu deju klubu paņēmienu Joy to the World". Tomēr tas kļuva par visu laiku veiksmīgāko Ziemassvētku albumu.
1995. gadā Columbia izdeva Kerijas piekto albumu, Daydream, kas kombinēja popa balādes līdzīgas tām, kas kādreiz tika iekļautas Music Box, ar ritmblūza un hiphopa ietekmi. Remikss albuma pirmais singls Fantasy tika ieskaņots ar repera Ol' Dirty Bastard līdzdalību. Kerija sacīja, ka par viņas plāniem albuma projektēšanā Columbia reaģējusi negatīvi: ‘’Visi domāja ‘Ko? Vai tu esi zaudējusi prātu?’. Viņi ļoti nervozēja par formulas laušanu.’’ Tas kļuva par Kerijas vislabāk pirkto albumu ASV, un tā singli sasniedza līdzīgus panākumus — Fantasy kļuva par otro singlu, kas debitēja Billboard Hot 100 pirmajā vietā, un Kanādas singlu topa pirmajā vietā pavadīja divpadsmit nedēļas. One Sweet Day (duets ar Boyz II Men) pavadīja sešpadsmit nedēļas Billboard Hot 100 pirmajā vietā (uzstādot rekordu), un, kā ziņoja Billboard, Always Be My Baby (līdzproducēta kopā ar Džermainu Duprī) bija visveiksmīgākā dziesma ASV radiostacijās 1996. gadā. Daydream ieguva vislabākās atsauksmes Kerijas karjerā, un tādi plašsaziņas līdzekļi kā The New York Times to nosauca par vienu no 1995. gada labākajiem albumiem; Times rakstīja, ka ‘’ Kerijas dziesmu rakstīšanas māka ir pakāpusies vienu soli uz augšu, kļūstot vairāk relaksējoša, seksīgāka un mazāk atkarīga no katastrofālām klišejām’’. Īsa, bet ienesīga Daydream World Tour koncerttūre palielināja albuma pārdošanas rādītājus. Albums saņēma sešas Grammy nominācijas.
1997-2000: Jauns tēls un neatkarība
Kerijas nākamais albums Butterfly (1997) iekļāva pirmā numura singlu Honey, kura mūzikas video, kā arī dziesmas teksts radīja Kerijas jauno imidžu, seksīgāku un nobriedušāku kā vēl jebkad agrāk. Viņa sacīja, ka Butterfly iezīmēja punktu, kurā viņa ieguva pilnu radošo kontroli pār savu mūziku. Tomēr viņa piezīmēja: ‘’Es nedomāju, ka tas ir kaut kas ļoti atšķirīgs no tā, ko es esmu darījusi pirms tam. [...] Nav tā, ka es būtu sajukusi prātā un domātu, ka es kļūšu par reperi. Personīgi man, šis albums satur visu to, ko vien es pie velna iedomājos un ko vien es gribēju darīt.’’ Atsauksmes galvenokārt bija pozitīvas: LAUNCHcast sacīja, Butterfly ‘’visu pabīda uz priekšu’’, un saņēma kritiku, ‘’varētu samulsināt vairāk konservatīvus fanus’’ bet tika uzslavēts ‘’labi sagaidītas izmaiņas’’. Los Angeles Times rakstīja, ‘’[Butterfly] vienkārši ir vispersonīgākais ieraksts, kādu viņa ir ierakstījusi. [...] Kerijas ‘’bums’’ varētu piederēt pie pagātnes.’’ Albumam bija komerciāli panākumi — tomēr ne tik lieli kā iepriekšējiem diviem albumiem — un My All (viņas trīspadsmitais Hot 100 pirmās vietas hits) deva viņai rekordu par visvairāk pirmās vietas hitiem ASV sieviešu kārtas māksliniecei.
Tuvojoties tūkstošgades beigām, Kerija producēja filmas projektu Glitter un rakstīja dziesmas filmām "Vīri melnā" (1997) un "Kā Grinčs nozaga Ziemassvētkus" (2000). Butterfly ieraksta laikā, Kerijai bija romantiskas attiecības ar Ņujorkas "Yankees" beisbola zvaigzni Dereku Džīteru. Viņu attiecības beidzās 1998. gadā, abām pusēm pieminot plašsaziņas līdzekļus, kā galveno šķiršanās iemeslu. Tajā pašā gadā Columbia izdeva albumu, #1's, kolekcijas, kas sastāvēja no Kerijas ASV pirmā numura hitiem, līdzās jaunajām dziesmām, kas, kā teikusi Kerija, ir veids, kā atalgot savus fanus. Dziesma When You Believe, duets ar Vitniju Hjūstoni, tika ierakstīts The Prince of Egypt (1998) skaņas celiņam, un ieguva Amerikas Kinoakadēmijas balvu. #1’s pārdeva vairāk nekā tika cerēts, bet kritiķu atsauksmēs NME apzīmēja Keriju kā ‘’salkanu blēņu sagādnieci, gluži kā Hero, kas ir vairāk nekā pietiekami: ja tu atbrīvotu savu prātu no visām inteliģentajām domām, plivinātu savas skropstas un cieši vēlētos, sekos jauki mazuļi un medus’’ Vēl tajā pašā gadā viņa parādījās pirmajā televīzijā pārraidītajā VH1 Divas labdarības koncerta programmā, bet viņas primadonnas uzvedība lika daudziem viņu uzskatīt par dīvu. Līdz nākamā gada beigām viņa bija iesaistījusies jaunās romantiskās attiecībās ar dziedātāju Luisu Migelu.
Rīva (stacija)
Rīva bija 1934. gadā atvērts pieturas punkts dzelzceļa līnijā Liepāja—Ventspils, kurā uzbūvēta ceļu strādnieku ēka ar uzgaidāmo telpu. Rīvai tuvākā stacija bija Alsunga Dienvidu, atradās 11 km attālumā Ventspils virzienā. Liepājas virzienā tuvākais pieturas punkts ir Upenieki, 7 km attālumā.